Ezt a mikrofont még tegyük fel, uram!
Beszéljek Persephone Odairről? Sima ügy!
Briliáns vállalkozó volt, meg akarta menteni a földet.
De ez csak a kisebbik gond.
EGY ÉVVEL KORÁBBAN
Cégem, a MentőCsónak, képes egy sós vízzel teli óceánt
tiszta ivóvízzé alakítani, méghozzá olcsón és költséghatékonyan,
egy akkora géppel, amiben épp elfér egy kiló zab.
Zab!
Persze a kétkedők szerint ez lehetetlen.
De hitem szerint nincs lehetetlen, csak tehetetlen.
FENÉKIG! A MENTŐCSÓNAK-SZTORI
Első rész: A KEZDETEK
E történet egy kislányról szól, akinek volt egy álma.
De egy másik kislánnyal kezdődik. Tőle kaptuk a felvételt,
melyben meginterjúvolta a fenti kislányt, aki már nem is volt kislány.
Ma nem más lesz a beszélgetőtársam, mint Persephone Odair, a MentőCsónak elnöke.
Persephone! Maga volt minden idők legdekoráltabb cserkészlánya,
majd Bill Gates nyomdokait követve hamar kihullott a Harvardról.
Hamarabb, mint bárki.
Az első nap még csak le sem lassítottunk az egyetem előtt.
ÜDVÖZÖLJÜK AZ ÚJ HALLGATÓKAT!
Micsoda példakép!
Mi volt az az aha-élmény, amiből megszületett a MentőCsónak ötlete?
Jó kérdés!
És a jó kérdés olyan, mint a pöröly.
Lerombolja a rombolásfóbiások falait,
megteremtve az innováció tágas tereit.
Mindig is így tekintettem a kérdésekre.
Nagyapám matróz volt a II. világháborúban. A hajóját torpedótalálat érte.
Egy mentőcsónakban hánykolódott, Lisa.
Mindenhol víz vette körül, de egy cseppet sem ihatott.
Azt ne mondja, hogy meghalt!
Rosszabb. Feladta, és meghalt. A szégyen és a kiszáradás miatt.
De én addig nem adom fel,
amíg elő nem teremtem a pénzt, hogy valóra váltsam az álmom.
Szóval ha ismersz milliárdost...
A városunkban Mr. Burns az egyetlen, de ő szörnyű ember.
Egyszer kiirtott egy egész erdőt,
mert szerinte egy mókus furán méregette.
Montgomery Burns?
Érdekes gondolat, Lisa.
Nem akartam tippeket adni.
Borzasztó a pasas!
Kérem, eszébe se jusson megkörnyékezni!
De egy olyan nő, aki megpróbálta klónozni Sheryl Sandberget
egy házi feladat miatt, nem ismert lehetetlent.
Köszöntjük önöket Orlandóban!
Lehet, hogy hamarabb vége lesz a beszélgetésnek
az idei harmadik évmilliónként egyszer pusztító hurrikán miatt.
Ez mindenképp legyen benne!
Balszerencse!
Senki sem tehet róla!
Mr. Burns! A klímaváltozás miatt veszélyben van a Föld!
Magát meg ki küldte? John Muir? Friedrich Engels? Mike Doonesbury?
Most jött a hír, hogy a hurrikán egy mocsárvidéki tűzvész felé tart.
Montgomery! Egy sótalanító cég alapítója vagyok.
A földünkön fogytán az ivóvíz. Csak egy hős menthet meg minket,
és hiszem, hogy az a hős... a maga pénze.
Árulunk vegyszert, ami eloltja a tüzet,
habár közben Godzillává változtatja a krokodilokat.
De dolgozunk egy bombán, amivel ezt is elsimítjuk.
Sajnálom, hölgyem, de a sótalanítója uncsi.
De a Godzilla-bombába beszállok.
Persephone nem volt rest vérebként loholni Mr. Burns nyomában,
és Mr. Burns sem volt rest ráereszteni a vérebeit.
Egyes halak csak úsznak az árral,
de én vagyok az a végsőkig elszánt hal, aki tízszer is elbukhat,
akkor is feljut a csúcsra, az óceán hullámainak hátán.
PROSPEKTUS
PÉNZÜGYI TABLÓ
Tőkeáramlás / Lemorzsolódás
Jól van, öt percet kapnak. Ki ez a két kecskeszakállú balfék?
Dokufilmes stáb.
Csak a legvilágmegváltóbb startupvezérek kiváltsága.
Mr. Burns! Az életét egy csodálatos bizniszoperának látom,
ahol a MentőCsónakba való befektetés az ön döntő áriája.
A szobra ott áll majd Getty, Vanderbilt és a Spanxgyáros nő mellett.
A sótalanítás egy drága és cseppet sem hatékony iparág,
ami megérett a pusztulásra.
A siker választás kérdése.
Legyen mersze hozzá, uram! Legyen mersze!
Hát persze.
Ahogy volt merszem gazdag családba születni.
Együtt szétzúzzuk a sósvíz-óriásokat!
Az óceánokra gondolt?
Pontosan.
- Akarom mondani, kitűnő! - Kitűnő!
Amellett, hogy vagyonom jó részét a MentőCsónaknak ajánlom,
a rendelkezésükre bocsátom az A hűtőtornyot cégközpont gyanánt.
Az A hűtőtorony volt Mr. Burns kedvenc tornya.
Mindig azt mondta, hogy számtalan szép emléket őriz.
Emellett a 7-G irányítóterem dolgozóit azonnali hatállyal kirúgom...
Hé, ott dolgozom!
Mocskos disznó!
...és vissza is veszem, egy techcéghez illő fizetéssel.
Te drága disznó!
Burns tehetős barátait is megnyerte Persephone ügyének.
Befektetés előtt az üzletben mindig a kulcsfontosságú tényezőt nézem:
„Vajon csak képzelem, hogy van esélyem becserkészni a tulajt?”
Burns és Persephone hamarosan vállvetve küzdöttek a cég sikeréért,
olyan startupkultúrát meghonosítva, ahol mindenkinek kreatív titulusa volt.
Alapító és statusquo-bontási menedzser.
Montgomery Burns, változásügyi főalkimista.
Waylon Smithers, céltudatossági boszorkánymester.
Carl Carlson, agyviharmágus.
Lenny Leonard, történetmesélő nindzsa.
Homer Simpson, inkontinencia-rocksztár.
Kompetencia.
Hogy mondta?
Ha valaki képes átformálni Mr. Burnst, az egy Persephone kaliberű látnok.
Ha a MentőCsónaknál dolgozol, csak ezt a menő szívószálat használhatod.
Pofon egyszerű tisztítani használat után.
Csak fogom...
Miért hajlik el?
MENTŐCSÓNAK
Drága mentőcsónakosaim!
Boldogsággal tölt el, hogy velem tartotok ezen az utazáson!
Képzeljetek csak el egy végtelen ivóvízzel teli világot,
ahol a szállodai törölközőket egy használat után a földre hajítják.
Rengeteg a változás.
Mióta ez már nem egy atomerőmű, első a biztonság.
Szigorú titoktartási szerződést írtunk alá.
Csakhogy képtelen vagyok titkot tartani.
Azt sem fecseghetném ki, hogy Lenny megőrül az olasztanáráért.
Homer! Ti amazzo!
A MentőCsónak szárnyalt, de arra,
ami ezután következett, senki sem számított.
Ez az a fajta dokumentumfilm, ahol tilos a kamerába nézni?
Vagy olyan, mint A hivatal, ahol egyenesen belenézel,
és produkálod magad, amikor a nézőknek röhögni kell.
„...gazdagságban és jólétben, jómódban és bőségben,”
ezennel házastársakká nyilvánítalak titeket.
Második rész: PERSEPH_MONTY
Csípjetek meg!
A férjem Montgomery Burns, egy atomipari legenda,
a Bohemian Grove-i elittábor első nyársmestere,
az első vércsoport nélküli ember.
Minő gyönyörűség ébredés után elfordítani a fejem a párnán,
és látni a hálószobájának ajtaját az oxigénkamrám üvegén keresztül.
Rövidesen Persephone és Burns lett a világ új szuperpárosa.
100 FÖLÖTT ÉS 100 ALATT - LISTA
A BÖLCSŐ ÉS A SÍR NÁSZA
HÁZASOK VAGYUNK, MAMMA MIA!
A sajtó egyszerűen nem tudott betelni ezzel a kortalan szerelemmel.
Üdítő látni egy ifjú hölgyet, akinek a világ a lábai előtt hever,
mégis felismeri ezt a csodát, ami Montgomery Burns maga.
Persephone-nak már csak működő formába kellett öntenie forradalmi ötletét.
Az önök előtt található vizet a MentőCsónak sótalanítójának
működő prototípusa állította elő.
Úgyhogy emeljük poharunkat eme történelmi pillanatra!
Nem ihatják meg!
A konkurencia kilopná a titkos technológiát a vizeletükből.
De ha a szabadalmaztatott vízpáránkból mégis jutna valami a hólyagjukba,
gondoskodtunk róla, hogy mindnyájukat katéterezzék.
A MentőCsónak követte a techipar mottóját:
„Amíg nem megy, kamuzz!”
Másképpen szólva: Add be a maszlagot, add el a részvényt!
De a dolgozók máris a kiszállásról álmodoztak.
A techcégeknél a legjobb a pénz.
Nemrég 200 részvényopcióval küldtem el Marge-ot bevásárolni.
Nem jött be.
Mindent szépen vissza kellett tennem a polcra.
Az újdonsült techdolgozók próbáltak alkalmazkodni
a merőben más cégkultúrához.
Az új cégnél akkora a titkolózás,
hogy mindenki leszedte a jelszavas post-itet a monitorjáról.
JSZ: 1234
JELSZÓ
Minden egyes nap kirúgtak valakit.
Ez a tetoválás a cég szellemi tulajdona.
Mindenki paranoiás lett a vállalatnál.
Az aláírt titoktartási szerződések miatt Homer annyit sem mondott, jó napja volt-e.
Semmit sem tudok cáfolni, sem megerősíteni.
Furcsálltam, hogy nem kukkanthatok bele a szerkezet belsejébe,
elvégre titulusom szerint én voltam a vezető belső minőségellenőr.
Akármikor felbukkant egy riporter, úgy tűnt, mintha rejtegetnivalójuk lenne.
Még ez is jobb, mint Zuckerbergnek dolgozni!
Titkoltak valamit, amitől folyton gyomorgörcsöm volt.
Így ráírtam Persephone-ra.
Másnapra Carlnak nyoma veszett.
SENKI
CARL PHO LEVESE NE EDD MEG!
A csónakon lobogó vörös zászlók ellenére bőven maradtak hívők.
Persephone kibérelte a falamat.
Jó, hozzáment Mr. Burnshoz, de legalább egy nő kezében van a hatalom.
Nem csoda, ha ez felbőszíti a netes trollokat.
A kezdeti csipkelődésből valóságos gyűlöletcunami bontakozott ki.
A MENTŐCSÓNAK RÉSZVÉNYÁRFOLYAMA
PERSEPH-ALAKTIKUS BULI
BOLDOG SZÜLETÉSNAPOT, PERSEPHONE!
Szerettem volna a nejemet...
„A nejem.” Most is alig hiszem el.
Egy különleges apróság a születésnapodra.
Twitter ajándékkártya?
Nem. Megvettem neked a Twittert. Szőröstül-bőröstül.
Jó üzlet volt. Az extulajnak el kellett adnia,
miután az önvezető Mars-rakétája becsapódott a Nemzetközi Űrállomásba.
Mr. Burns! Ön az összes, nejét kritizáló tweetet törölte.
Ezek szerint egy szekta tagja, aki nem tűri a vezetőjét illető kritikát?
Igen, egy szekta tagja vagyok, melynek neve házasság.
A nejem a vezér, és az a dolgom, hogy támogassam.
Az ön házasságában talán ön a szektavezér, Andrew,
de ismerem Pilart, és úgy sejtem, nem értene egyet.
A MentőCsónakot egy új botrány rázta meg,
mikor egy bátor névtelen feljelentő terhelő információkkal állt elő.
A CNN NYOMOZ
A legjobb barátomat, Carlt elrabolták, mert ki akart tálalni,
ami tönkretette volna a céget.
Tudják meg az igazságot! A MentőCsónak gépe nem működik.
A feljelentés célba ért, a csónak léket kapott.
SZIVÁROGTATÁS ÁZTATTA EL A MENTŐCSÓNAKOT
A MENTŐCSÓNAK LÉKET KAPOTT
A MENTŐCSÓNAK EGY LÉLEKVESZTŐ
A MENTŐCSÓNAK MENTHETETLEN
Hölgyem! Az informátor szerint az egyetlen,
aki valaha látta a sótalanítógépe belsejét, eltűnt.
Nem találja gyanúsnak?
Kevésbé hisznek egy női elnöknek, mint egy bujkáló férfi árnyékának?
Képzelje, a nők előbújtak az arctalanság homályából!
Ezen a ponton a vádak, miszerint a cég technológiája zsákutca,
a MentőCsónak túlélését fenyegették.
Ez talán a vég kezdete az egykor ígéretes startup számára?
A válasz pedig: egyértelműen nem.
A MentőCsónak megmenti a földet, és a világ legjövedelmezőbb cége lesz.
Nézzék a MentőCsónak tovább úszik: Persephone tisztázása következő részét is!
A dokumentumsorozat új gyártója a BurnsCo production.
Montgomery Burns nem szívelte a neje startupjáról szóló dokusorozatot,
ezért megvette a gyártó céget.
De ez nem szegte kedvét a többi filmesnek,
mert az üzleti dokumentumfilmek üzlete óriási üzlet.
SALT YOU NEED IS LOVE PETER JACKSON FILMJE
Újabb sosem látott felvételt ástunk elő a Beatlesről,
amelyen a fiúk hat órán át diskurálnak az ivóvízről.
A vízzel az a gáz, hogy nélküle nem lehet teát csinálni.
És ha kávéból készítenénk a teát?
És ha teából készítenénk a kávét?
Srácok! Inkább zenéljünk valamit!
De miért hívják H2O-nak? Tutira minden ok nélkül.
Néhány hete a MentőCsónak nem fizet a stadionok névhasználati jogaiért.
MENTŐCSÓNAK STADION
Tömegével születtek MentőCsónak-filmek,
a leghitelesebbet egy lebilincselő mesélő alkotta,
akinek a 12 órás nemzeti parkokról szóló filmje mindössze 11 órának érződik.
MENTŐCSÓNAK: HAJÓT ELHAGYNI! Ken Burns Filmje
Első rész: A KÖNNY SÓTARTALMA
A titokzatos informátor vádjai szerint Persephone gépezete egyszerű átverés.
Az a gép nem működik!
Balszerencséjére Mr. Burns jogi csapata megszerezte a nyers felvételét
az informátorral készült leleplező interjúnak.
Az a gép nem működik!
Hé! Közepesen pirítva kértem a bucit, ez meg jó, ha finom át van sütve!
Hát így kell bánni egy informátorral? Ajjaj!
Így Mr. Burns és Persephone számára kiderült az áruló kiléte.
És a Homer Simpson elpusztítására felbérelt ügyvédek buzgalma
pompás afrodiziákumnak bizonyult.
A jogászok fáradhatatlanul dolgoztak Homer beidézésén,
hogy perbe fogják a titoktartás megsértése miatt.
IDÉZÉS
Apukám kapott egy névtelen üzenetet, hogy valamit muszáj látnia,
én pedig elkísértem.
Amit láttam, megváltoztatott valamit, amiről azt hittem, sosem változik:
a véleményemet.
LISA SIMPSON FELVÉTELE
NASI
ZSÍRSZEGÉNY VEGA CHIPS
Carl! Hát te küldted az üzenetet! Egész végig a laborban melóztál?
Ha nem végzem el a piszkos munkát, szétkürtölik a sötét titkomat.
Hétszáz Jimmy Buffett koncerten jártam! Én is papagájfej vagyok.
„Sajtburger a paradicsomban!”
Na és mire kényszerítették?
Bele kellett tennem a herkentyűjükbe egy úgy Jab-tóz nevű izét.
Hadd magyarázzam el!
1970-ben betiltottak egy Jab nevű népszerű diétás üdítőt
a benne lévő émelyítően édes mesterséges adalékanyag miatt.
A MentőCsónak felvásárolta a sok ezer láda eladatlan Jab üdítőt,
mert a Jab-tóz olyan erős, hogy teljesen elnyomja a só ízét.
Atyaúristen!
Ez a gép nem szűri ki a sót.
Csak elnyomja az ízét!
Ez a Jab-tóz.
A tengervizet betöltik a gépbe, és mikor kijön, teljesen normális íze van,
bár több só van benne, mint Jimmy Buffet összes margaritás poharán.
Jóságos ég!
A MentőCsónak tényleg hazugságra épült, és Persephone egy csaló.
De a cuccai elég jók.
Tenni kellett valamit, és egyre fogyott az idő.
Eljött a sorsdöntő prezentáció napja.
A MentőCsónak bemutathatta a koncepciót a springfieldi iskolában.
Az iskola ivóvizét MentőCsónak-folyadékra cserélték,
vagyis Jab-tózzal kevert tengervízre.
Amikor a MentőCsónak dolgozói végeztek,
eljött az idő, hogy felszolgálják a gyermekeknek.
Mr. Burns! A MentőCsónak-víz veszélyes!
Nem más, mint agyonédesített tengervíz.
Marhaság! A nejem egy káprázatos géniusz. Amihez hozzáér, arannyá válik,
és minden, amit mond, az úgy is van.
A holnap kereke az aquakör. Utánunk a vízözön!
Barátom!
Amit iránta érez, az vak szerelem, nem pedig hitvesi szerelem.
De házasok vagyunk.
Igen, de még nem ütött be a hitvesi szerelem.
Majd ha a hibáit 4K HD TV-n látja, amit többé ki sem tud kapcsolni.
Mégis mire céloz?
Jót tenne, ha a feleségét hitvesi szemmel nézné.
A víz az igazi kriptó.
Minden cseppje kódolva van a bioblokkláncba,
mi pedig az iható jövő aquanautái vagyunk.
Ez a Víz 3.0.
Egy büdös szót sem értek abból, amit valaha mondott.
Most már végre házas.
Mivel lehullt a szeméről a hályog...
Szűzanyám! Mérget itatunk azokkal a gyerekekkel,
és a rossz hír az, hogy én is bűnrészes leszek!
Bűnrészes!
Így végződött volna, ha Homer nem zárja el a vizet.
Elnézést, ezt az előzetes miatt tettük bele.
Tudják, milyen nehéz bárkit rávenni, hogy dokumentumfilmet nézzen,
ami nem kisvárosi gyilkosságról szól?
Szívem, kérlek, vallj színt!
A találmányod puszta szemfényvesztés.
Ha képes vagy beismerni, talán lehet esélyünk.
Drágám, az alapelképzelés abszolúte működőképes.
És e pillanatban ez a valószerűtlen és undorító románc véget ért.
Bizony, vak voltam. Nem tűntek fel az üzelmei.
Milliárdokba került nekem.
Az még hagyján, hogy gonosz volt. Imádom a gonoszságot.
De váltig hajtogatja, hogy csupa jóság.
A MentőCsónak zátonyra futott,
befektetői és dolgozói pedig belefulladtak a mérgező vízbe
és a kártérítési perekbe.
Persephone azonban a mai napig nem ismeri el, hogy hibázott.
A vizsgálatok szerint a találmánya nem jó semmire,
a cége csődbe ment,
és a válásakor Mr. Burns még a gimis barátait is megkaparintotta.
Most hogyan tovább?
Ahogy mondja, Christiane Amanpour, a cégre fényes jövő vár.
Nem mondtam ilyet.
A valóság az, hogy maga börtönben van.
Meséltem már a nagypapám történetét a mentőcsónakkal?
Még ez is hazugság volt.
A papája nem járt a háborúban és nem mentőcsónakban halt meg.
Könyvelő, aki hobbiból kijavítgatja a brit írásmódú szavakat a Wikipédián.
Nemcsak életem egyetlen startuplehetőségét szalasztottam el,
a legcsodásabb nőt is, akit valaha ismertem.
Szerintem még pár hónap, és le is feküdt volna velem.
Jó élőben is látni a sok archív felvétel után
a Lóhússzendvicsárus című dokumentumfilmünkben.
BURNS ALMÁS-DERES SZENDVICSE
Hozzáfűzne még valamit?
Csak egyet: Ne sajnáljon senki! Újjáépítek és visszahódítok mindent.
Ha egyvalamit tudok magamról, az az,
hogy Montgomery Burns minden pofonból feláll.
És van egy 90 órás anyag, amin esernyőkről beszélgetnek.
Talán abból is lehetne film.
Egyszer esernyővel mentem zuhanyozni.
- De hogy lettél tiszta? - Sehogy.
De nem kellett levennem a ruhámat.
Amint kinyitom az ernyőmet, eláll az eső.
Kéne rá egy napfénytető.
És az az az óriási esernyő a csomagtartódban?
Az elefánternyőre gondolsz?
Mindenki beszélget? Bekattanok!
Várjunk! Ez tök jól hangzott.
„Get back”!
Láttam ilyen ernyősormányost a cirkuszban. Mogyoróért bármit megcsinált.
A feliratot fordította: Tóth Márton